Osmo Spray-Wax on kõrgekvaliteediline pihustatav õlivaha, mille pind jääb mikropoorne, tugev ja vastupidav, vett ning mustust hülgav.
#000000
Puidumuster ja -süü jäävad rõhutatud. Osmo pihustatav õlivaha põhineb taimsetel õlidel ja vahadel. Töödeldud pind ei pragune, kestenda ega kooru. Mustuse saab eemaldada jäljetult. Pind talub veini, õlle, koola, kohvi, tee, mahlade, piima ja muude vedelike plekke (vastavalt DIN 68861-1A).
#000001
Osmo pihustatav õlivaha sobib kõikidele puitpindadele sisetingimustes, mis vajab püsivat, kergesti hooldatavat ja vastupidavat puiduviimistlust, nt. trepid, mööbel, töötasapinnad, lauaplaadid, laste mänguasjad, põrandakatted, jne. Eriti sobilik kasutamiseks niisketes ruumides nagu vannituba ja köök.
#000002
Lõhn: tagasihoidliku lõhnaga, kuivanuna lõhnatu
#000004
Toodet on võimalik säilitada 5 aastat või kauem juhul, kui purk on tihedalt ja tugevalt suletud. Külmakindel.
#000005
Puidu, korgi või saepuruplaadi pind peab olema kuiv ja puhas (maksimaalne niiskusesisaldus 18%). Väikesed kriimud ja augud täida puidupahtliga. Kanda ainult pindadele, mis ei ole külmumisohtlikud. Osmo pihustatav õlivaha on valmis kasutamiseks. Ära lahjenda, sega hoolikalt. Pind peab olema puhas, kuiv. Puhasta või lihvi õrnalt eelnevalt töödeldud pind. Lihvimisel kasuta alati tolmumaski. Väikesed praod ja augud täitke Osmo puidupahtliga. Eemalda vana lakk. Kui vajalik, kasuta lihvpaberit – treppidel karedusega 100-150, mööblil 180-240. Eemalda lihvimistolm harja või tolmuimejaga.
#000006
Värvipüstol: Pihustirõhk ca 2,5 – 3.5, düüsi läbimõõt 1.3. – 2.0 mm RP (Reduced Pressure) tehnoloogia Pihustusrõhk ca 1,6-2,0 bar, düüsi läbimõõt 1,6-1,8 mm Airless/Airmix: Sõltuvalt operaatori / masina tööviisist, seadmetest ja vastava süsteemi seisukorrast, samuti töödeldavate toorikute tüübist ja kujust ning selle süsteemi võimaluste mitmekesisuse tõttu on sihtväärtuste avaldamine ebareaalne.
#000008
Seadmed puhastada Osmo puhastusainega (8000) või white spiritiga.
#000009
Kuivamisaeg 6-8 tundi normaalsete ilmastikutingimuste korral (23°C/50 % õhuniiskust)
#000010
Toote kulu sõltub oluliselt puidu liigist. Kogu informatsioon on antud sileda ja hööveldatud/lihvitud pindade jaoks. Sõltuvalt puidu liigist ja selle looduslikest omadustest võivad lõpptulemused erineda.
#000011
Mööbli sisemus ja sahtlid katta ühekordselt õhukese kihina, kasutades nt. puuvillast lappi. Toonimiseks võib kasutada Õlipeitsi, milleks on kaks võimalust:
#000012
Kanda õlipeits naturaalsete harjastega pintsliga viimistletavale puidu pinnale, seejärel poleerida valge poleervildiga.
Pihustatavat õlivaha võib toonida õlipeitsiga max 30% ulatuses. Tumedatel ja õlirikastel puiduliikidel (Wenge, Merbau, Mahagon jne.) soovitame viimistlusena kasutada Osmo Polyx Õlivaha 2K (6125) või Osmo õlivaha väärispuidule (1101).
#000013
Tuleohtlik. Hoida lastele kättesaamatus kohas. Hoida eemal süttimisallikatest – töötamise ajal mitte suitsetada. Vältida pihustusaurude sissehingamist. Vältida kokkupuudet silmade ja nahaga. Silma sattumisel loputada koheselt rohke veega ja pöörduda arsti poole. Töötamise ajal kanda sobivat kaitseriietust, kaitsekindaid ja – prille. Tagada piisav ventilatsioon. Sisaldab 2-butanoonoksiimi, mis võib esile kutsuda allergilist reaktsiooni. NB! Pese kohe puhtaks immutatud lapid või säilitage õhukindlas anumas (Isesüttimise oht!). Toodet ei tohi kasutada samas pihustuskambris kus kasutatakse nitrtsellulooslakke või- värve (isesüttimise oht!). Jälgige kõiki asjakohaseid eeskirju ja reegleid pihustuskambrites töötamisel. Kuiv viimistlus kooskõlas Saksamaa DIN 4102 (tule käitumine ehitusmaterjalide ja nende komponentide) ja klass B 2 (normaalne mittesüttivus) sertifikaatidega. Ohutuskaarti küsida eraldi.
#000014
Vedelaid jäätmeid utiliseerida järgides kohalikku seadusandlust. Tühjad ja kuivad anumad saab viia taaskasutusse. Tootekirjeldustes esitatud andmed põhinevad laboratoorsetel katsetel ja toodete praktilisel kasutamisel. Kõik esitatud väärtused on suunavad ning olenevad muu hulgas toonist ja läikeastmest. Osmo Baltic ei saa mõjutada värvi kasutus- või tööolusid, vastutame ainult värvi kvaliteedi eest ning tagame, et see vastab Osmo kvaliteedikinnitusele. Me ei vastuta kahjude eest, mis tulenevad toote kasutamisest kasutusjuhendi või -otstarbe vastaselt. Meie koduleheküljelt leiab ajakohased versioonid tootekirjeldustest ja ohutusjuhenditest.
#000015
Viimistlusvahendid, mis kaitsevad ja säilitavad puidu tõelist iseloomu
#000016